αρχοντος δαμοσθενεος μηνος βοαθοου βουλευοντων ταν πρωταν εξαμηνον τιμοκλεος του θρασεα φιλαιτωλου του φαινιος γραμματευοντος αναξανδριδα του αιακιδα απεδοτο ανδρονικος φρικιδα τωι απολλωνι τωι πυθιωι σωμα ανδρειον ωι ονομα δισσκος το γενος αιγυπτιον τιμας αργυριου μναν τεσσαρων και ταν τιμαν εχει πασαν καθως επιστευσε δισκος τωι θεωι ταν ωναν εφ ωιτε ελευθερος ειμεν και ανεφαπτος απο παντων τον παντα χρονον ποιεων ο κα θεληι και αποτρεχων οις κα θεληι. βεβαιωτηρες κατα τον νομον τας πολιος τιμοκλης πολυωνος ξενοκριτος στησιμενεος. ει δε τις απτοιτο επι καταδουλισμωι δισκου βεβαιον παρεχοντων τωι θεωι ταν ωναν ο τε αποδομενος ανδρονικος και οι βεβαιωτηρες τιμοκλης και ξενοκριτος. ει δε μη παρεχοιν βεβαιον τωι θεωι ταν ωναν πρακτιμοι εοντων κατα τον νομον τας πολιος. ομοιως δε και οι παρατυγχανοντες κυριοι εοντων συλεοντες δισκον επ ελευθεριαι ως ελευθερον εοντα αζαμιοι εοντες και ανυποδικοι πασας δικας και ζαμιας. παραμεινατω δε δισκος παρα ανδρονικον αχρι ου κα ζωηι ανδρονικος ποιεων το ποτιτασσομενον παν το δυνατον ανεγκλητως. ει δε μη παραμενοι η μη ποιεοι το ποτιτασσομενον κυριοις εστω επιτιμεων ανδρονικος τροπωι ωι κα αυτος θεληι πλαν μη πωλεων. επει δε κα τι ανθρωπινον γενη[ται] περι ανδρονικον ελευθερος εστω δισσκος καθως επανω γεγραπται. μαρτυροι ο ιερ[ευς] αρχων καλλια και τιμοκλης ο αρχων και οι ιδιωται μενης δρομοκλειδας νικομαχος δεξιππου τιμοκριτος δρομων ευκλειδας καλλειδα.
Phokis — Delphi — 140-100 BC
 140-100 BC